
Acum 100 de ani: Campania militara a Romaniei contra Ungariei 
La baza unirii (reunirii) Transilvaniei cu Romania cel mai mult (atat sub aspect 
militar, dar si sub aspect juridic) a cantarit intelegerea secreta cu Antanta 
(Franta, Marea Britanie, Italia si Rusia) de la Bucuresti din 4/17 August 1916. 
Ca pret al intrarii in razboi alaturi de Antanta, Romania a cerut ferm ca noua 
frontiera vestica a Romaniei sa fie o frontiera naturala, Tisa-Dunare. Presata 
de ofensiva germana de la Verdun, Antanta a acceptat si a garantat aceasta 
frontiera. Dupa parafarea acordului secret Armata Romana a inceput imediat 
operatiunile militare impotriva Austriei-Ungariei. Atacata insa din toate 
partile, tradata si parasita de "aliatul" rus in 1917, Romania fost nevoita sa 
semneze armistitiul de la Focsani (26 Noiembrie /9 Decembrie 1917) si apoi la 
20 Februarie /5 Martie 1918 tratatul preliminar de pace cu Puterile Centrale 
de la Buftea. 
La sfarsitul la Octombrie, inceputul lunii Noiembrie 1918, Puterile Centrale s-
au prabusit insa complet, drept urmare, la 16 Noiembrie 1918 Romania a 
decis sa reintre in razboi (care era deja terminat) si a ordonat mobilizarea 
generala. La inceputul lui Decembrie 1918 trupele romane au trecut pentru a 
doua oara Carpatii, ocupand, practic fara lupte semnificative, toata 
Transilvania de Est. Antanta a protestat imediat, vrand sa pedepseasca 
Romania pentru "tradarea" de la Buftea. Franta, Marea Britanie si Italia (in 
special Franta) nu mai vroiau sa recunoasca tratatul secret de alianta din 1916 
cu Romania, mai precis frontiera vestica promisa si garantata Romaniei. Cu 
toate acestea, trupele romane si-au continuat inaintarea si pe data de 24 
Decembrie 1918 au intrat in Cluj. Cu numai o zi inainte armata maghiara s-a 
retras din oras, nu insa comandamentul militar maghiar, jandarmeria si 
administratia maghiara. A ramas pe loc si Garda Nationala Maghiara. Un gest 
simbolic, prin care Ungaria a vrut sa arate Antantei ca nu recunoaste ocupatia 
militara a Romaniei asupra Transilvaniei. 
Ungaria cerea aproape zilnic Antantei (care isi avea cartierul general la 
Belgrad) sa stopeze imediat inaintarea Armatei Romane. Pana la urma Statul 
Major al Armatei Romane a acceptat sa se opreasca (desigur, numai temporar 
in viziunea Bucurestiului) pe o noua linie de demarcatie militara, care taia in 
doua Muntii Apuseni: Zalau-Ciucea-Deva. Aici "linia frontului" s-a stabilizat 
pentru aproape trei luni de zile. Linia a fost prelungita in Nord pana la 
Sighetul Marmatiei, inclusiv Baia Mare ocupata de Armata Romana. 
Deplasarea Armatei Romane spre noua linie de demarcatie trebuia facuta pe 
data de 26 Ianuarie 1919. Insa linia a fost ocupata cu 4 zile inainte, adica pe 
data de 22 ianuarie 1919. Ungaria, care nu era oficial pana atunci in stare de 
beligeranta cu Romania, i-a declarat acesteia razboi dupa numai o zi, pe data 
de 23 ianuarie 1919. Declaratia a fost doar teoretica, doar formala, pentru ca 
in realitate Ungaria spera neincetat in sprijinul politic si militar (?!) al 
Antantei. In plus Budapesta cerea ca Armata Romana sa se retraga pe asa 
numita "Linie Diaz", stabilita de Antanta impreuna cu Statul Maghiar, declarat 
infrant, inca de pe data de 13 Noiembrie 1918, adica pe linia Bistrita-Reghin-
Tg. Mures-valea Muresului, o linie care ar fi taiat Transilvania istorica exact in 
doua. Intre timp primul ministru al Frantei, Clemenceau, manifesta o pozitie 
din ce in ce mai ostila Romaniei, iar cel care reprezenta Antanta la Belgrad, 
generalul francez Franchet d´ Esperey, nu fusese pus la curent cu prevederile 
tratutului secret din 1916 dintre Antanta si Romania. Romania se considera 
indreptatita sa actioneze in spiritul acestui tratat, declarat insa de Antanta, 
inca din 1918, "revolut", sau chiar "caduc". Marea Britanie l-a trimis apoi pe 
generalul sud-african Smuts la Budapesta, sa trateze direct cu guvernul 
maghiar. Tratativele au esuat din nou, fiindca Budapesta cerea retragerea 
Armatei Romane de pe "Linia Apusenilor" pe "Linia Diaz". Dar nici pentru 
Bucuresti lucrurile nu stateau prea stralucit. In afara de ostilitatea aproape 
permanenta a Antantei, o mare problema era efectivul relativ redus al 
Armatei Romane pe un front lung de aproape 400 km. De aceea Regele 
Ferdinand a fost de acord cu stoparea inaintarii Armatei Romane spre Vest, 
pana cand efectivele vor fi completate. Intre timp Antanta a declarat ca 
orasele Satu Mare, Careii Mari, Oradea Mare si Salonta nu vor fi ocupate de 
Armata Romana, cea maghiara urma sa se retraga, iar fasia sa fie ocupata de 
armatele Antantei (care deja ocupasera Aradul si Seghedinul, orase care 
trebuiau sa revina Romaniei prin tratatul secret cu Antanta din 1916). 
In atmosfera de defetism, haos si de disperare care domnea in Ungaria, la 
Budapesta s-a instalat la 21 Martie 1919 un guvern bolsevic, condus de evreul 
moscovit Béla Kun. Acesta a declarat imediat mobilizarea generala si a atacat 
mai intai, cu majoritatea fortelor disponibile, Cehoslovacia, ocupand aproape 
toata Slovacia (care apartinuse pana in 1918 Ungariei), noul stat cehoslovac 
fiind incapabil sa reziste noii armate maghiare. Instalarea unui guvern 
comunist la Budapesta a fost sansa Romaniei, coroborata aceasta sansa si de 
luptele care aveau deja loc intre Rusia bolsevica pe de o parte si Polonia si 
Ucraina pe de alta parte. In fata pericolului bolsevic iminent Antanta a accept, 
pro forma, sa izoleze Budapesta. Intre timp, de aproape trei luni, o parte din 
judetele Satmar si Salaj, plus intreaga Crisana, au ramas in componenta 
Ungariei, rebotezata Republica Sovietica Maghiara, iar populatia romaneasca 
de aici a intrat in panica, crezand ca va fi abandonata definitiv de Romania. 
La 16 Aprilie 1919 Armata Romana a declansat o ofensiva puternica pe toata 
linia Apusenilor. In cateva zile trupele romane au ajuns, neintampinand o 
prea mare rezistenta, la Oradea Mare, Careii Mari si Satu Mare, primarii 
maghiari din aceste orase au intampinat festiv sosirea Armatei Romane, 
fericiti ca au scapat de bolsevism. In ritm destul rapid, trupele romane, 
conduse de generalul Georghe Mardarescu, comandantul Armatei de 
Transilvania, au atins linia raului Tisa, stabilind si un cap de pod peste Tisa, la 
Tokay. Pe Tisa frontul s-a stabilizat o perioada. 
Intre timp Béla Kun a reusit sa aduca de pe frontul slovac trupe proaspete, 
inclusiv o brigada internationala, adica alcatuita din comunisti din toata 
Europa. Au fost deplasate mijloace tehnice impresionante, tunuri de 305 mm, 
trenuri si masini blindate etc. La dispozitivul maghiar s-au adaugat si trupe din 
statul marioneta Republica Sovietica Slovaca. La mijlocul lunii Iulie 1919 
Armata Maghiara impreuna cu cea slovaca au inceput trecerea Tisei intr-o 
puternica contraofensiva. Ea s-a desfasurat insa haotic, trecerea Tisei s-a 
facut in multe puncte, in loc ca Armata Maghiara sa se concentreze pe o 
singura mare directie: Oradea Mare. In plus comandantii maghiari de cariera, 
foarte bine pregatiti, trebuiau sa imparta comanda cu comisari bolsevici, 
bucatari, soferi, docheri etc. Iar efectul surpriza a lipsit absolut complet, 
Statul Major Roman fiind din timp pe deplin informat de intentiile 
maghiarilor. Asa ca dupa aproximativ 10 zile ofensiva maghiara s-a prabusit 
total, resturile Armatei Maghiare s-au retras in debandanda peste Tisa. 
Armata Romana a trecut Tisa in noaptea de de 29 spre 30 Iulie 1919, iar la 4 
August 1919 grosul Armatei Romane a intrat in Budapesta, orasul fiind ocupat 
fara lupte. Dupa cum scrie generalul Mardarescu, singura unitate a Armatei 
Maghiare care s-a comportat militar exemplar a fost Divizia Secuiasca "Cap de 
Mort". Ea s-a predat apoi, in intregime, disciplinat si cu onoare Armatei 
Romane. Dupa Budapesta unitati ale Armatei Romane au ajuns rapid la 
frontiera cu Austria, curatind toata Ungaria de bolsevici. 
Antanta, pusa in fata unui fapt implinit, s-a declarat total nemultumita si a 
cerut retragerea Armatei Romane din Budapesta. Dupa multe petractari 
trupele romane au parasit Budapesta pe data de 14 Noiembrie 1919, adica la 
aproape un de zile de la declansarea celei de a doua mobilizari. Peste numai 
doua zile si-a facut intrarea in Budapesta (se poate spune, prin mila Armatei 
Romane) amiralul Miklos Horthy, care avea sa conduca Ungaria inca 25 de 
ani. Antanta a cerut Romaniei, nu numai sa paraseasca Budapesta, dar si 
toata Ungaria, iar exact acest lucru nu-l dorea Bucurestiul. Problema era linia 
de frontiera fixata de Antanta in convorbirile secrete de la Bucuresti din 1916. 
Intre timp devenise insa clar si pentru guvernul lui Ionel Bratianu, dar si 
pentru Regele Ferdinand, ca nu vor putea pastra la tratativele de pace de la 
Paris, care erau deja in desfasurare la Versailles, aceasta frontiera naturala 
Tisa-Dunare si pana la urma armata romana a fost nevoit sa se retraga pe linia 
ferata Satu Mare-Careii Mari-Oradea Mare-Salonta- Arad. Sigur, pastrand o 
fasie intre 400 m si 40 km latime, la Vest de aceasta cale ferata. Linia 
respectiva este si in prezent actuala frontiera de stat dintre Ungaria si 
Romania. Ultimele trupe romane s-au retras din Ungaria abia la data de 25 
Februarie 1920. In rezumat, fara efortul eroic al Armatei Romane din 1919, 
Romania ar fi trebuit, in cel mai bun caz, sa se multumeasca numai cu o 
portiune din Transilvania. 
Finalul razboiului dintre Ungaria si Romania (care a durat aproximativ doar 4 
luni) din 1919, prin tratatul de pace semnat ulterior la Trianon, a nemultumit 
profund ambele tari. Ungaria pentru ca a pierdut Trasilvania, iar Romania 
pentru faptul ca nu s-a recunoscut frontiera promisa pe Tisa-Dunare, pierzand 
in plus si doua orase mari: Seghedinul si Debretinul. Ungaria vorbeste pana in 
ziua de astazi de "Dictatul de la Trianon", iar Romania nu a putut uita nici 
pana acum nerecunostinta Antantei din anii 1918-1920. 
Romania a inregistrat insa pierderi umane relativ reduse in campania din 
Transilvania si Ungaria: 11.666 soldati, din care 3.760 morti, 1.960 disparuti, 
3.000 raniti si 343 prizonieri. Dar cine isi mai aminteste de ei azi? Cine le mai 
ingrijeste mormintele lor de pe malul Tisei? 

